cyanic-selkie/wikianc huggingface dataset:
Færøyene under andre verdenskrig
Danmark avskjæres fra Færøyene
Den 9. april 1940 merket man på Færøyene ikke så mye til krigen, bortsett fra at telegrafforbindelsen med Danmark ble brutt, og at 3 000 landsmenn var strandet i Danmark. Den 10. april uttalte den danske amtmannen, Carl Aage Hilbert, på Tórshavns radio at Færøyene ikke hadde kapitulert, og at han med tillatelse fra Lagtinget ville danne en færøysk regjering.
Den 11. april sa Winston Churchill på BBC at britene var på vei for å gjennomføre en fredelig besettelse av Færøyene, og at færøyingene hadde signalisert at britene var velkomne. Den 12. april kom de første britiske krigsskipene til Tórshavn, og amtmann Hilbert ble oppfordret til å gjøre klart for landgang av marineinfanteriet i Skálafjørður på Eysturoy. Britene ville etablere sitt hovedkvarter på Skansin i Tórshavn. Den 13. april kom de første soldatene, og allerede den 14. april kunne de flytte til Skálafjørður.
Den 21. april kom de første skipene tilbake fra Aberdeen – med det færøyske flagget heist, noe som fremdeles var forbudt. Hilbert forsøkte å gjennomføre at Merkið skulle erstattes med et grønt signalflag, men det førte fort til en stor demonstrasjon i Tórshavn. Den 25. april kunne BBC fortelle at Merkið var godkjent av Storbritannia, og at Merkið måtte føres til sjøs. Denne dagen har siden vært en arbeidsfri helligdag på Færøyene, og folk minnes fremdeles britenes beslutning med takknemlighet.
Dette var til gjengjeld den eneste sak under hele krigen hvor britene blandet seg inn i færøyske forhold, og det var litt tilfeldig, ettersom den innenrikspolitiske striden på Færøyene om flagget var ukjent i England. Færøyene kan også takke engelskmennene for bl.a. lufthavnen på Vágar, og for en stor økonomisk vekst, da Færøyene sto som leverandør av ca. 20 % av hele Storbritannias fiskekonsum under krigen. Disse kjærkomne leveransene takker engelskmennene også i dag de små Færøyene for.
Færøyenes fiskeeksport
Det var ikke bare fangsten fra Færøyenes egne fiskerier, men også fisk fra Island, som færøyingene transporterte til, og lastet av, i Aberdeen. De islandske fiskerne nektet nemlig å seile uten beskyttelse fra luften, men Royal Air Force hadde ikke nok fly til en slik oppgave. I stedet overtok færøyingene transporten. Men det kostet ofre ved forlis ved minesprenging, angrep fra tyske undervannsbåter eller ved luftangrep. Heldigvis forble det relativt fredelig til lands, da en krigføring her ville blitt svært krevende for alle parter.
Politisk sett var krigstiden en ytterst interessant periode i Færøyenes historie, fordi det for første gang siden vikingtiden var en selvstendig regjering, som trykte egne pengesedler i London osv. Etter befrielsen av Danmark feiret man den 5. mai 1945 overalt på Færøyene med takkegudstjeneste, og Lagtinget telegraferte til Christian X og uttrykte sin lojalitet. Den 7. mai var telegrafforbindelsen med Danmark fullstendig gjenopprettet, og nå takket kongen til gjengjeld færøyingene for deres selvregjering, og telegraferte samtidig at Færøyene nå skulle beholde selvstyret. Hjemmestyreloven trådte i kraft fra og med 1948.
Ved forliset av sluppen «Aldan» i juli 1940 omkom de første seks sjøfolkene på grunn av krigen. Det største enkelttapet skjedde da tråleren «Nýggjaberg» fra Miðvágur den 28. mars 1942 forsvant sporløst utenfor Island med sin besetning på 21 mann, antageligvis ved et tysk ubåtangrep.
Khan Tengri
Khan Tengri (uigurisk, oversatt som Åndenes herre eller Himmelens herre, på tyrkiske språk oversatt som Himmelens hersker eller Herskeren Tengri) er et fjell i fjellkjeden Tian Shan. Det ligger på grensen mellom Kirgisistan og Kasakhstan, øst for innsjøen Issyk-Kul. Fjellets geologiske høyde er 6995 meter, men isbreen på toppen rekker opp til 7010 meter. Av denne grunn blir den blant fjellklatrere betraktet som en 7000-meterstopp. Den er også kjent under navnene Khan Tangiri Shyngy, Kan-Too Chokusu, Pik Khan-Tengry og Hantengri Feng. Hvis en regner hele Kasakhstan til Europa, er dette Europas høyeste fjell, høyere enn Mount McKinley i Nord-Amerika.
Khan Tengri er det nest høyeste fjellet i Tian Shan, bare forbigått av Zjengisj Tsjokusu (7439 m) noen kilometer lenger sør. Khan Tengri er det høyeste fjellet i Kasakhstan og det tredje høyeste i Kirgisistan, etter Zjengisj Tsjokusu og Leninfjellet i Pamir (7,134 m).
Beskrivelse
Khan Tengri er en massiv marmorpyramide, dekket av snø og is. Ved solnedgang gløder marmoren i rødt, som gir det dets kasakhiske navn Kan Tau («Blodfjellet»). Det ligger tvers overfor Sør-Ingeltsjekbreen, 16 km nord for Zjengisj Tsjokusu, og Khan Tengri ble tidligere antatt å være den høyeste toppen i Tien Shan, på grunn av dets dramatiske form, sammenlignet med Zjengisj Tsjokusus massive omfang. Khan Tengri er den høyeste toppen i underkjeden Tengri Tag, også kalt Mustag, som også inneholder toppene Tsjapajeva og Gorkova. Anatolij Bukrejev betraktet Khan Tengri som kanskje verdens vakreste fjell på grunn av dets geometriske rygger og dets symmetri.
Historie
Selv om det er 439 meter lavere enn sin nære nabo i sør, ble Khan Tengri ansett som det høyeste fjellet i kjeden til Jengish Chokusu ble oppdaget i 1946.
Pjotr Semjonov var i 1847 den første europeeren som så panoramautsikten mot Tengri Tag og dets vakreste topp, den kolossale Khan Tengri.
Den første bestigningen av toppen ble gjort i 1931 av Mikhail Pogrebetskijs ukrainske lag, som besteg fjellet fra sør langs vestryggen. M. Kuzmins lag foretok i 1964 den første bestigningen fra nord. Khan Tengri er en av fem topper som en sovjetisk fjellklatrer måtte bestige for å motta den prestisjefylte Snøleopardprisen.
I 2004 var fjellet åsted for en fryktelig ulykke, da over et dusin fjellklatrere omkom i et stort skred langs fjellets mest populære rute.
Catron County
Catron County er et fylke i den amerikanske delstaten New Mexico. Det ligger vest i staten og det grenser mot Cibola County i nord, Socorro County i øst, Sierra County i sørøst og mot Grant County i sør. Det har også grense mot delstaten Arizona i vest.
Sirius (andre betydninger)
Sirius (Hundestjernen) er en dobbeltstjerne, men Sirius har flere betydninger:
Catron County
Catron Countys totale areal er 17,943 km² hvorav 3 km² er vann. I 2000 hadde fylket 3,543 innbyggere og administrasjonssenteret ligger i byen Reserve. Fylket har fått sitt navn etter politiker og advokat Thomas Benton Catron.
Karamay
Karamay (forenklet kinesisk: 克拉玛依; tradisjonell kinesisk: 克拉瑪依; pinyin: Kèlāmǎyī; Wade-Giles: Kō-lā-mǎ-ī; uigurisk: قاراماي; uigur-latin: Qaramay; mongolsk: Qaramayi hoto) er et byprefektur i Xinjiang i Folkerepublikken Kina.
Byen ble etablert 29. mai 1958 som følge av Folkerepublikken Kinas første store oljefunn i 1955. De siste årene har Karamay hatt det høyeste BNP per capita i Kina, og sitter på en femtedel av Kinas totale oljereserver. Dette har også vært navngivende: «Karamay» er uigurisk for «svart olje».
Karamay var åsted for teaterbrannen i 1994 hvor 325 personer døde, deriblant 288 skolebarn. Byen har en betydelig befolkningsvekst fra 2000; en utvikling som aktivt har vært stimulert av de lokale myndighetene.
Historie
Karamay og områdene rundt var opprinnelig en del av Dushanzi-området i Wusu. Området var en viktig del av Det vestlige Han-dynasti, mens det i Qing-dynastiet var å regne som nomadisk beite. I 1897 under Guangxu-keiseren kom området på kartet for sine petroleumsutvinning. Av lokalhistorikere tilkjennes funnet en uigurer ved navn Salim, som på sin reise med sitt esel og sin lutt gjennom Gobiørkenen oppdaget «svarte perler» i sanden. Dette førte ham til «Black Oil Mountain» (Heiyou-fjellet). Olje som hadde kommet opp i dagen, koagulerte og formet naturlig asfaltåser. Salim har siden blitt hedret som Karamays grunnlegger. Selv Mao Zedong besøkte i sin tid Karamay, der han ble avbildet ved siden av en statue av Salim.
Det var industrivisjoner mellom Folkerepublikken Kina og Sovjetunionen som førte førte planene om å anlegge et oljefelt i Junggarbassenget, i utkanten av «Black Oil Mountain». Allerede i 1936 ble det etablert et foredlingsanlegg i Dushanzi-distriktet, i forbindelse med petroleumsdriften der.
Den første geologiske kartleggingen i Karamay-distriktet ble startet i 1951. Man antar at den sovjetiske geologen Vladimir Obrutsjev (1863-1956) var deltaker i prosessen. Etter en ni måneder lang sovjet-kinesiske kartlegging i 1954 ble det anvist tre områder egnet for prøveboring. Soldater som hadde deltatt i Koreakrigen ble flyttet til området, og den første oljebrønnen, «Oilwell No.1» ble designet i mars 1955. Boringen som skulle gå ned til 1000 meters dybde, startet 14. juni 1955 av 36 arbeidere fra åtte ulike nasjonaliteter («No 1219 Youth Drilling Crew»). Arbeiderne påviste olje 6. juli 1955. «Oilwell No.1» var i full produksjon 29. oktober 1955, og ble grunnsteinen for Karamay oljefelt. Det var også den første funnet av et stort oljefelt siden opprettelsen av Folkerepublikken Kina. Prestisjeprosjektet ble vist frem i sann skala på Den himmelske freds plass i 1956. I dag er området rundt brønnen, under statsbeskyttelse som et nasjonalt Rød turisme «scenisk spot». I oktober 1982 ble det reist et monument over stedet. Dette ble i august 2015 erstattet av en 65,5 dekar stor park, med kunstinstallasjonen «Large-Oil-Bubble» plassert over selve brønnen («christmas tree»). Det er nettopp datoen «1955.10.29» og ulike tolkninger av petroleumsvirksomhet som er tema for mange av byens kunstinstallasjoner.
Den neste oppdagelsen som trakk internasjonal oppmerksomhet til Karamay var funnet av en nesten intakt flygeøgle i en konservat-lagerstätte i Urho-distriktet, 15 km sørøst for «World Ghost City». Funnet ble gjort 18. juli 1964 av Wei Jingming og seks andre petroleumsgeologer i «Stratum Ancient Biology Expedition Team» (tilknyttet det som i dag heter «Research Institute of Petroleum Exploration & Development») og er utstilt på herbariet til det kinesiske institutt for virveldyrpaleontologi og paleoantropologi. Avsetningsmiljøet disse dinosaurene ble preservert i tolkes til å være en grunn innsjø i et varmt og fuktig klima. Foruten Junggar-flygeøgler er det også blitt gjort funn av Urho-stegosaurus og svaneøgler utover på 1970 og 1980-tallet. 1. juni 2007 ble det anlagt en 56 dekar stor park («Dinosaur Culture Garden») i Urho-distriktet.
En av Kinas største moderne poeter, Ai Qing var i eksil i Xinjiang fra 1959. I sitt møte med Karamay beskrev han byen på følgende måte.
Utover 1980-årene var det sterk befolkningsvekst i Karamay og Verdensbanken gav et lån på 100 millioner dollar til å videreutvikle området og øke oljeproduksjonen. Dette førte blant annet til oppdagelsen av oljefeltet Cainan i Junggarbassenget, 11. mai 1991. Det ble Kinas første oljefelt i ørkenen som hadde kapasitet på mer enn en million-tonn olje.
Frem til slutten av 1990-tallet hadde PetroChina dominert byen, og definert den som en bedriftsby. Etter dette har lokale myndigheter arbeidet for å etablere mer diversitet i arbeidsplasser og interesser. Blant bedrifter og institusjoner som har kommet i nyere tid er Huawei, ulike forskningsinstitusjoner og Kinas petroleumsuniversitet, Beijing at Karamay.
Teaterbrannen i 1994
Store deler av teateret ble revet 14. september 1997, slik at kun fasaden står igjen som minnesmerke. Episoden førte til 14 domfellelser opp til 7 års fengsel. De fire dommene som fikk mest oppmerksomhet var:
Irtysj–Karamay–Ürümqi-kanalen
Tilgangen på vann har alltid vært en utfordring i Karamay. Allerede på 1960-tallet startet byggingen av en 75 km lang kanal. Dette skulle bli forstadiet til den mye mer omfattende Irtysj–Karamay–Ürümqi-kanalen som ble påbegynt i 1990-årene. Kanalen tar vann fra Irtysj og starter med en demningen («Project 635 Dam») i Fuhai, Altay. Den går så sør-sørvest og krysser Ulungur-elven i en akvedukt. Deretter deler kanalen seg i en vestlig kanal (西干渠) mot Karamay og en østlig kanal (东干渠) mot Ürümqi.
Den vestlige kanalen ble påbegynt i 2000, kom frem til Karamay by i 2008, og dannet grunnlaget for Karamay-elven (克拉玛依河, Kèlāmǎyī hé) som er 8,5 km lang og går gjennom byen. Elven renner ut i et endorheisk vannmagasinet Aykula (eller Aikule) (阿依库勒水库) like utenfor byen.
Natur
Selv om Karamay assosieres med ørken finnes det innsjøer og flere fluviale landskap i området. I Urho-distriktet, nord i Karamay, finnes en elvedal med 40-60 meter høye klipper på hver side, formet av Baiyang-elven (白杨河), også kjent som Poplar-elven som renner fra Saur-fjellene og gjennom Toli i prefekturet Tacheng. Den renner ut i Eyrik-sjøen (艾里克湖) helt i utkanten av Gurbantünggüt-ørkenen, og former en naturlig oase med et rikt dyre- og planteliv. I forsøk på å møte behov for vanning]og akvakultur i området, kom det i 1972 et reguleringsmagasin («Poplar River Reservoir»). Den tok vannet sitt fra Baiyang-elven. Senere i 1991 ble et annet reguleringsmagasin («Antelope Spring Reservoir») anlagt. Det var ikke bærekraftig og Eyrik-sjøen begynte å skrumpe inn i 1970-årene. Allerede i 1990-årene var sjøen å regne som tørrlagt. I et forsøk på å redde sjøen ble det besluttet å frigi 1/3 av vannet fra den kunstige Irtysj–Karamay–Ürümqi-kanalen inn i Baiyang-elven. I 2016 er Eyrik-sjøen 70 km2 og opptil 3,1 meter dyp i nedbørssesongen.
En annen fluvial morfologi er «Dushanzi Grand Canyon» som ligger i den sørvestlige regionen, ca. 30 km fra byen Dushanzi. Dalen deler Karamay fra Wusu-distriktet i Tacheng og er et resultat av Kuitun-elven som renner inn fra Kunlunfjellene i sør. «Dushanzi Grand Canyon» har 200 meter høye klippevegger i et 100-400 meter bredt dalføre.
Både dyre- og plantelivet i området preges av et ørken-miljø. Likevel er det er noe observasjoner av mongoliagaselle i de kaldere årstidene. I Urho-distriktet og i byen Xiaoguai finnes de kjente skogene med Populus euphratica. De er spesielt hardføre og trenger lite nedbør, og brukes aktivt for å hindre ørkenspredning. Annen fauna er: fasan, asiatisk villesel, villsvin, rødrev, ulv, ender og harer. Den naturlig vegetasjon i området inkluderer også: Haloxylon ammodendron, Elaeagnus angustifolia, Aristida adscensionis, Salsola, Rheum officinale, astragalus mongholicus, Tamarix. I tillegg finnes det langsmed elveleiene, innslag av vier, Elaeagnus oxycarpa, vilt roser, Nitraria, lakrisplante og Achnatherum. Det er anlagt en ørkenpark i Gurbantünggüt-ørkenen helt nord i området.
Klima
Karamay har et tørt innlandsklima og er i Köppens klimaklassifisering i gruppen BWk. Det er kalde vintre og svært varme somre, gjennomsnittstemperaturen er 8,1 °C og den årlige nedbøren er 109mm, mens årlig fordampning bare er 3 mm. Det har i årene etter 2010 vært en økende mengde nedbør i Karamay by og landskapet har fått en tettere vegetasjon. Denne utviklingen settes i sammenheng med de mange kunstige reguleringsmagasinene rundt byen og Irtysj–Karamay–Ürümqi-kanalen, som utgjør Karamay-elven.
Demografi
Det har vært en kraftig tilflytting til Karamay etter årtusenskiftet. Mellom folketellingen i 2000 og i 2010 har befolkningsveksten vært på 44,69%. Tall fra folketellingen i 2010 beskriver at det er 52% menn og 48% kvinner. Befolkning fordelt på aldergrupper per 2010 var:
Karamays befolkning er sammensatt av 37 ulike etniske grupper (prosentandel i folketellingen år 2010 ): Hankinesere (81.65 %), uighurer (11.47 %), kasaker (2,97 %), huikinesere (2.11 %), mongolene (0,60 %), mandsjuer (0,19 %), xibe (0,17 %), tujia (0,17 %), miao (0,12 %), russere (0,11 %), kirgisere, usbekere, daur, tadsjiker, tatarer, bai, yi, zhuang, dong, yao, shui, tu, li, she, qiang, bouyei, koreanere, dongxiang, salar, yugurer, hani, taiwanske urfolk, mulam, lisu, pumi, tibetanere, og jing.
Myndighetene har hatt utfordringer med å integrere de ulike etniske gruppene i alle samfunnslag og variert arbeid. Men myndighetene har iverksatt flere tiltak, blant annet lavere inntakskrav til høyere utdanning og fritak fra engelsk. Både mandarinkinesisk og uigurisk er offisielle språk i Karamay, så vel som resten av Xinjiang. Mens de fleste skilter også har en engelsk oversettelse.
Samferdsel
Kinas riksvei 217 løper gjennom området. Den begynner i Altay og ender i Kuqa, begge i Xinjiang. Det er også bygget en toglinje, Kuitun–Beitun-banen som strekker seg fra Beitun i nord og knytter seg til Kashgar i sør, via Ürümqi og Karamay.
I tillegg har Karamay en flyplass 13 km fra bykjernen. Karamay lufthavn har en rullebane og direkterute til Beijing lufthavn, Ürümqi lufthavn og Shanghai lufthavn.
Økonomi og politikk
Hele 86,64% av Karamays BNP kommer fra sekundærnæringer. Primærnæringer står for 0,59%, mens tertiærnæringer holder 12,77% av BNP-resultatet i Karamay. Karamay har store naturresurser. I 2013 var produksjonen på 11,6 millioner tonn olje og 3,03 milliarder kubikkmeter naturgass. De viktigste handelspartnerne for eksportvarer er Russland, Mongolia og Pakistan. Byen er også et knutepunkt for handel av jade. I skyggen av disse industriene er det også produksjon av kull og gips.
Karamay ble etablert i statsråd som en by på fylkesnivå 29. mai 1958, og var med det ikke lenger underlagt Dushanzi-distriktet. Kuitun ble adskilt fra Karamay og lagt direkte under Ili i 1975. Siden har Karamay vært delt på to landområder adskilt fra hverandre. Selvstyremyndighetene i Xinjiang gav byen status som by på prefekturnivå, 16. februar 1982, før den ble omgjort igjen til by på fylkesnivå 17. august 1984. Dette ble omgjort igjen 8. januar 1990 da Karamay fikk statusen den har i dag som by på prefekturnivå. Karamay fikk i 2004 status som «National Model Environmental Protection City» av «Ministry of Environmental Protection of the People's Republic of China», som ble fornyet i 2008-2010.
Newington
Newington kan referere til følgende steder:
Karamay
Økonomi og politikk
Zhang Hongyan er ordfører av Karamay, hun er også KKPs komitésekretær for distriktet. Xinjiang bruker to tidssoner UTC+08.00 (offisiell Beijing-tid) og UTC+06.00 (uoffisiell Ürümqi-tid).
Vennskapsbyene til Karamay er:
Silkevei-prosjektet
I tillegg er det igangsatt planer fra Beijing om en massiv transkontinental utbygging av handel og infrastruktur i Vest-Kina, det såkalte Silkevei-prosjektet. Tidligere har Karamays arbeidere vært nesten utelukkende kinesere. I 2016 startet blant annet Kinas petroleumsuniversitet, Beijing i Karamay ansettelser av utenlandske spesialister. Byen har også i denne tiden holdt flere internasjonale seminar og festivaler som har trukket spesialister fra en hel verden.
Turisme og «World Ghost City»
Turisme er en næring i vekst, og utgjør 2,7% av distriktets BNP. Det er kinesiske turister i eget land som er den domminerende gruppen.
Den største turistattraksjonen i Karamay, «World Ghost City» eller «Urho Windy City», er et 15 km² stort område med yardang-landskap i Urho-distriktet. «World Ghost City» er et resultat av et vind gap, mellom fjellene i vest og Gobi-ørkenen i øst. Området fikk AAAA-turiststatus av kinesiske myndigheter i november 2008 og utnevnt som en «utmerket turistattraksjon» («excellent tourist attraction») i Xinjiang. Navnet «Ghost City» kommer fra lyder skapt av sandfylt-vind som skraper mot de sedimentære fjellsidene.
En annen mer utilgjengelig fjellformasjon er «Yardang Ghost Town», som ble undersøkt av petroleumsgeologer på 1950-tallet. Femti år etter ble de gjenoppdaget av en fotograf. Fjellene har et fargespekter med ulike nyanser av rødt, og bergarter fra Juratiden.
Administrative enheter
Byprefekturet Karamay har jurisdiksjon over 4 distrikter (区 qū). De er ikke sammenhengende, fordi Dushanzi-distriktet opptrer som en eksklave sør for Karamay-distriktet, med byen Kuitun i mellom. Karamay opptrer også som en enklave i prefekturet Tacheng, en del av Ili autonomt prefektur for kasakene.
Mat
Mattradisjonene i Karamay er sterkt preget den sammensetningen byen har av ulike etniske grupper. En signaturrett for ugurfolket i Karamay bygger på sauers indre organer, som melfylte lunger og risfylte pølser. En annen rett som har navnet «mat'en» og er bygget på fårekjøtt. Druene i Karamay er kjent for sin kvalitet. De er også kjent for den lokale helsedrikken «musailaisi» som angivelig skal være bra mot diabetes og fedme.
Arkeologiåret 1580
Arkeologiåret 1580 er en oversikt over blant annet utgravninger, fødte og avdøde personer med tilknytning til arkeologi i 1580.
Arnvid Førde
Arnvid Førde (født 16. juli 1919 i Breim, død 1. juni 2013) var en norsk fylkeslandbrukssjef og politiker (Sp).
Etter eksamen ved Norges landbrukshøgskole i 1945 var han blant annet ansatt ulike stillinger i landbrukets salgsorganisasjoner, landbrukslærer ved Gjermundnes landbruksskole 1946–1947 og 1949–1953, rektor ved Val landbruksskole 1953–1958, rektor ved Mo landbruksskole (Sogn og Fjordane fylkeslandbruksskole) 1958–1965, fylkeslandbrukssjef i Nordland 1965–1970 og fylkeslandbrukssjef i Oppland 1970–1986. Førde hadde spesialoppdrag i Landbruksdepartementet 1976–1977. I årene 1976–1988 var han formann i Samarbeidsorganet for riksoppgjøret. Gjennom dette ledet han sammen med landbruksorganisasjonene omorganiseringen av norsk meieribruk.
Førde var ordfører i Nærøy kommune i 1958, medlem av Privatskoleutvalget 1966–1977 og statssekretær i Landbruksdepartementet i Lars Korvalds regjering 1972–1973.
Førde er tildelt Deltagermedaljen og Kongens fortjenstmedalje i gull.
Soul Deep
Soul Deep kan sikte til:
Super Mario Advance
Super Mario Advance er en opprustet nyutgivelse av videospillet Super Mario Bros. 2. Det er utviklet og utgitt av Nintendo for spillplattformen Game Boy Advance i 2001. I spillet kan du velge mellom å være Mario, Luigi, Prinsesse Peach eller Toad. Spillet har 20 baner.
Fylkesvei 4668
Fylkesvei 4668 går mellom Tveit i Hjelmeland og Helmikstøl i Sandnes kommune.
Frem til 2019 hadde veien betegnelsen fylkesvei 661. Den tidligere fylkesvei 638 ble arm av veien.
John Herstad
John Herstad (født 10. juli 1936) er en norsk historiker og arkivar. Han er tidligere professor ved Universitetet i Tromsø og riksarkivar.
Herstad avla i 1962 hovedfag i historie ved Universitetet i Bergen på en oppgave om Foreningsliv i Bergen 1814-1850. Etter avlagt hovedfag arbeidet Herstad en tid som vitenskapelig assistent og universitetslektor ved Universitetet i Bergen. I 1974 ble han tilsatt ved Institutt for historie, Universitetet i Tromsø. Han var i 1975 instituttleder. Herstad ble i 1980 professor i historie.
Fra 1982 til 2006 var Herstad riksarkivar. I sitt virke som riksarkivar var Herstad særlig aktiv i arbeidet med å modernisere norsk arkivvesen, blant annet gjennom etableringen av Digitalarkivet, og han var sentral i oppbygningen av Arkivverket. Herstad gikk av med pensjon 1. august 2006, etter nærmere 25 år som riksarkivar.
I sitt virke som historiker er Herstad særlig kjent for boken om kornmonopolet i dansketida. Herstad har i 2008 utgitt en bok om Henrik Wergelands virke som riksarkivar. Boka er basert på primærkilder, og gjenreiser dikteren som riksarkivar.
Kongen utnevnte 5. desember 2005 Herstad til kommandør av St. Olavs Orden «for hans innsats for norsk arkivvesen.»
Allgäu-Alpene
Allgäu-Alpene er en fjellkjede i Alpene som strekker seg fra Bodensjøen og 75 km østover. Den overlapper med landskapet Allgäu, men er ikke sammenfallende med dette: Allgäus sydgrense går langs Allgäu-Alpenes hovedkam; på den andre siden strekker Allgäu seg lenger nordover enn Alpene.
Avgrensning
Allgäu-Alpene begrenses
I vest når Allgäu-Alpene såvidt Bodensjøen. Nordgrensa er ikke klart definert, men følger omtrent linja Lindau–Kempten–Füssen.
Topper
De ti høyeste fjelltoppene i Allgäu-Alpene er:
Daler og videre inndeling
Den største dalen i Allgäu-Alpene er den til elven Iller, som strekker seg nordfra mot Alpene og bl.a. omfatter byene Kempten, Immenstadt og Oberstdorf. Større daler på den østerrikske siden av fjellgruppa er Kleinwalsertal (Vorarlberg) og Tannheimer Tal (Tirol). Den førstnevnte dalen er en funksjonell østerriksk eksklave, siden den bare er tilgjengelig via Oberstdorf i Tyskland. Mellom Kleinwalsertal og Tannheimer Tal danner Allgäu-Alpene en utpreget hovedkam. Vest og nord for denne består de derimot av en rekke mindre fjellgrupper. Tannheimer Berge nord for Tannheimer Tal er kjedens østligste delgruppe (2238 moh. i Kellenspitze).
Geologi
De viktigste bergartene i Allgäu-Alpene er dolomitt fra trias; kalk fra jura; sandstein, kalkstein, mergel og flysch fra kritt; og molasse fra paleogen.
Huinong
Huinong (kinesisk: 惠农区; pinyin: Hùinóng Qū) er et bydistrikt i byprefekturet Shizuishan i den autonome regionm Ningxia Hui i Folkerepublikken Kina. Huinong har et areal på 1.354 km² og teller 190.000 innbyggere.
Huinong-distriktet ble til ved sammenslåing av det tidligere byfylket Shizuishan og fylket Huinong. Det er et viktig jordbruksdistrikt, og vanlige jordbruksprodukter samt tørkede grønnsaker utgjør det meste av produksjonen. Distriktet er ledende i fremstillingen av tørkede grønnsaker i det vestligh Kina.
Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Kinas riksvei 110 løper gjennom området. Den begynner i Beijing men følger en mer nordlig rute. Den passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.
Philadelphia 76ers
Philadelphia 76ers er et amerikansk basketballag fra Philadelphia, Pennsylvania. Klubben spiller i NBA (nacional basket association.) De spiller sine hjemmekamper på Wells Fargo Center. Før 1963 het laget Syracuse Nationals og holdt til i Syracuse. Navnet 76ers kommer av undertegnelsen av den amerikanske uavhengighetserklæringen som skjedde i Philadelphia i 1776.
Syracuse Nationals (1939-1963)
I 1949 var Syracuse Nationals en av sju NBL lag som samarbeidet sammen med BAA, Basketball Association of America, om å skape NBA-ligaen. I 1955 vant Nationals NBA-mesterskapet.
76ers blir til (1963)
Syracuse Nationals kjempet en hard kamp tidlig i 60-årene. Syracuse var sist av de middels store byene, men de var også for liten for et profesjonelt lag til å være profitabel. Papirmagnat Irv Kosloff kjøpte Syracuse Nationals fra tidligere eier Danny Biasone og flyttet dem til Philadelphia i 1963.
Dermed ble det fortsatt NBA-spill i Philadelphia, etter at Philadelphia Warriors, nåværende Golden State Warriors, flyttet til San Francisco. En konkurranse ble holdt for å finne et nytt navn, og vinneren ble Walt Stahlberg. Navnet ble forandret til «Philadelphia 76ers,». Ettersom navnet var ganske langt blir det for det meste kalt «Sixers».
76ers i NBA (1963-1966)
I de første fire årene i Philadelphia spilte Sixers for det meste på Philadelphia Arena og Civic Center-Convention Hall. I 1964-65 sesongen hentet 76ers legenden Wilt Chamberlain fra San Francisco Warriors. I Eastern Conference Finalespillet, i 1964/65 møtte Sixers de utrolig suverene Boston Celtics, som var nærmest uslåelig. I den siste kampen tapte Philadelphia.
NBA mester (1966-1967)
Før 1966-67 sesongen fikk Dolph Schayes sparken, og Alex Hannum ble ansatt som ny trener. Hannum hadde noen år tidligere ledet St. Louis Hawks til sin eneste NBA-tittel. 43 år gamle Hannum så ut som om han ennå kunne spille og deltok ofte på treningene.
Philadelphia 76ers var suverene i Eastern division denne sesongen og vant hele 68 kamper. De viste flott spill godt hjulpet av deres stjernespiller, Wilt Chamberlain, som ble kåret til mest verdifulle spiller denne sesongen.
For at klubben skulle få spille NBA-finalen måtte de først vinne sluttspillet for Eastern division. Det gjorde de med glans og de ble klare for NBA-finalen. San Francisco Warriors endte på andreplass i Western division, men vant sluttspillet for Western divison, og ble dermed Sixers' motstander i NBA-finalen.
Philadelphia vant 4 av 6 kamper i finalen og ble dermed NBA-mester.
76ers på bunn (1967-1976)
I 1967-68 sesongen skulle "Sixers" prøve å gjenta suksessen fra forrige sesong, Med ny hjemmearena, The Spectrum, vant de Eastern division atter en gang og kom til sluttspillet. De ledet 3-1 i kamper mot Boston Celtics, men Celtics kom tilbake, og ydmyket Sixers ved å vinne tre kamper på rad, og gikk til NBA-finalen som de til slutt vant.
Philadelphias stjernespiller Wilt Chamberlain hadde en utrolig sesong, og toppet det meste av statistikker og ble dessuten kåret til den mest verdifulle spiller denne sesongen, men han fikk stor del av skylden for tapet mot Celtics i den 7. kampen.
Etter den sesongen forlot trener Alex Hannum Sixers for å trene Oakland Oaks i den nytt-grunnlagte ABA. Da ba Chamberlain om å bli byttet, og Sixers sjefsmanager Jack Ramsay byttet ham for Darrall Imhoff, Archie Clark og Jerry Chambers. Dette skulle bli en av de mest katastrofale handlingene innad i Philadelphia.
Sixers fortsatte å kjempe de neste tre sesongene, men de kom de aldri forbi andre runde.
I 1971-72 ble Eastern division delt inn i to underdivsjoner, Atlantic Division og Central Division, med fire lag hver, ettersom det kom flere og flere lag inn i NBA. Sixers havnet i Atlantic division da Philadelphia lå geografisk plassert mot Atlanterhavet.
Denne sesongen var en katastrofe for Philadelphia. Bare fem år etter at de vant tittelen avsluttet Sixers sesongen med en kampstatistikk som viste 30 seire og 52 tap. De fikk for første gang ikke spille i sluttspillet.
Neste sesong, 1972–73-sesongen, ble bare enda verre. 76ers tapte de 15 første kampene av sesongen, og et par måneder senere satte de rekord etter å ha tapt 20 kamper i strekk på en sesong. 76ers endte sesongen med bare ni seire av 82 kamper. Vinneren av Atlantic Division, Boston Celtics, vant 59 kamper mer en 76ers, også det ble en ny rekord.
Neste år ansatte Sixers Gene Shue som hovedtrener, og de startet den lage veien tilbake. I 1975-76-sesongen, fikk 76ers George McGinnis fra Indiana Pacers, og med ham var 76ers igjen tilbake i sluttspillet etter fem år uten fnugg av suksess. Selv om de tapte i sluttspillet mot Buffalo Braves viste de at laget nå var tilbake hvor de hørte hjemme.
Tilbake i sporet (1976-1982)
I 1976-77 vant Sixers Atlantic Division igjen til stor glede for fansen. De gikk videre fra sluttspillet, men tapte i NBA-finalen mot Portland Trail Blazers.
Neste sesong røk de ut i sluttspillet mot Washington Bullets, som vant NBA-finalen samme året.
De neste fire sesongene greide ikke Sixers å vinne NBA-mesterskapet, selv etter å ha forandret trener til tidligere Sixers spiller Billy Cunningham.
Loenga
Loenga er et område sør i dagens Gamlebyen i Oslo, ifølge Oslo byleksikon: «området mellom Alnas (Loelvas) gamle utløp i Bjørvika og Mosseveien, sør for Sørenga og Saxegaardsgata.» På Loenga ligger i dag godsterminalen Loenga stasjon og en mengde jernbanespor. Godssporet Loenga-Alnabrulinjen strekker seg fra Loenga til godsterminalen på Alnabru.
Judo under Sommer-OL 2000 – 63 kg kvinner
63 kg for kvinner i judo under Sommer-OL 2000 i Sydney ble arrangert i september 2000 på Sydney Convention and Exhibition Centre.
Loenga
I middelalderen lå området like uttafor byen. Her hadde Håkon V Magnusson sitt teglverk. Teglverkets teglovn ble gravd ut i 1904. Ellers ble her i 2013 funnet en laftet brønn som kan være fra 1500/1600-tallet.
Philadelphia 76ers
Tilbake i sporet (1976-1982)
I 1980 kom Sixers til finalen i NBA, men det endte med tap, og Magic Johnson og hans klubb Los Angeles Lakers kunne kalle seg NBA-mestere.
Samme historien ble skrevet to år senere. Disse to lagene møttes igjen, men LA Lakers ble for sterke.
Loenga
Navnet Loenga er relativt nytt. Det kommer av Alnaelva, som i skriftlige kilder fra 1613 og oppover ble omtalt som Loen, eventuelt Loelven eller Loelva. I 1922 ble Loelvas nedre løp (fra Kværner til Bjørvika) flyttet til en nybygd kulvert gjennom Ekebergåsen. Det nye utløpet var ved Kongshavn. Det opprinnelige elveløpet ble gjenfylt av jord, masser og jernbaneskinner. Dette er grunnen til at det siden 1920-tallet har vært vanskelig å skille Loenga fra Sørenga, noe som i praksis innebærer at de to navnene har blitt og blir brukt om hverandre.
Philadelphia 76ers
Siste NBA mesterskap (1982-1983)
Harold Katz kjøpte 76ers fra Dixon i 1982.
Siste brikken for å vinne NBA kom før 1982-83 seasongen. Centerspiller Moses Malone kom fra Houston Rockets. Ledet av Julius Erving, Maurice Cheeks, Andrew Toney, og Bobby Jones dominerte de sesongen og vant 65 kamper. Sixers vant over alle motstanderne i sluttspillet inntil de kom til NBA-finalen, hvor de skulle revansjere de to tidligere finaletapene mot LA Lakers. De regjerende mesterne fra Los Angeles tapte og Sixers vant 4-0. Dette er fortsatt 76ers siste suksess i NBA.
Liten suksess (1984-1996)
Sesongen etter suksessen røyk Sixers ut i sluttspillet mot New Jersey Nets. I årene som fulgte var det ikke noen stor suksess å spore i Piladelphia, og det kan kanskje skyldes at Moses Malone ble byttet til Washington Bullets. En avgjørelse som vakte mye harme.
En ny start (1996-2000)
Etter mange dårlige år kom det et lyspunkt. 1996 vant 76ers lotteriet om å få første valget i draftingen. Deres valg falt på Allen Iverson. I tillegg ble klubben kjøpt opp og fikk nye eiere.
Da de også flyttet til en ny arena, Wachovia Center, så ting ut til å gå i en positiv retning for klubben. Styret sparket både hovedtreneren og direktøren. Johnny Davis ble ny hovedtrener, mens Brad Greenberg tok over som direktør. Men 1996–1997sesongen gikk ikke som ventet, og Philadelphia tapte 60 av 82 kamper.
76ers styre følte at forandringer måtte gjøres etter fiaskosesongen. Forandringene kom ved å sparke Davis og Greenberg, og ved å offentliggjøre en ny laglogo. Larry Brown tok over som hovedtrener.
For Brown ventet kanskje hans tøffeste trenerutfordring. Han var ofte i krangel med Allen Iverson, men 76ers forbedret seg til 31 seiere i 1997–98. Før 1997–98-sesongen byttet Sixers Jerry Stackhouse til Detroit Pistons. I utveksling mottok de Aaron Mckie og Theo Ratliff. I tillegg kom Eric Snow fra Seattle Supersonics i januar 1998.
Før 1998–99-sesongen, signerte 76ers George Lynch og Matt Geiger, men en veldig lang streik utsatte starten på sesongen, som ble forkortet til 50 kamper istedenfor 82. Laget begynte sin gjenoppbygging i løpet av denne forkortede sesongen, som ble avsluttet med en statistikk på 28 seire og 22 tap, og for første gang siden 1991 var laget i sluttspillet igjen. De følgende sesongene var det gjennomsnittlig suksess hvor de kom til sluttspillet, men ikke noe lengre.
King Allen (2000-2001)
De startet sesongen ved å vinne de første ti kampene. Allen Iverson var i storslag og da seriespillet var ferdig viste det at 76ers lå på toppen av Atlantic divison, med en statistikk som viste 56 seire av 82. Allen Iverson ble kåret til mest verdifulle spiller, og Larry Brown ble kåret til årets trener.
Sixers viste stort spill i sluttspillet og slo blant annet Indiana Pacers med Reggie Miller på laget, og i semifinalen slo de Toronto Raptors med Vince Carter på laget. I NBA-finalen møtte de Los Angeles Lakers, men Lakers ble for sterke og vant 4-1. Bare det å komme til finalen var en megaopptur for Philadelphia etter noen suksessfattig 1990-år.
Nyere tider ( fra 2002 )
Etter suksessesongen har det gått rimelig trådt for 76ers. I 2002, 2003 og 2005 kom de til sluttspillet, men de røk ut i første runde to av gangene, og kom til semifinalen den tredje.
I 2005–06-sesongen kom ikke "Sixers" til sluttspillet, og fansen ble ikke noe mer fornøyd med beskjeden de snart skulle få. 5. desember 2006 ga lagets store spiller Allen Iverson beskjed om at han var skuffet over retningen laget var på vei i, og kom med et ultimatum: «Finn spillere som vil støtte meg eller bytt meg.» To uker senere ble Allen Iverson og Ivan McFarlin sent til Denver Nuggets, i bytte for guarden Andre Miller, forwarden Joe Smith, og to draft valg til første runde.
Dette forandret lite, og sesongen etter, 2006–07-sesongen, ble det heller ikke noe sluttspill på laget fra øst. Etter årtusenskiftet har ikke Sixers hatt noen fremgang ved unntak av NBA-finalen i 2001. Trenerne har kommet og gått, uten noe resultat.
4. desember 2007 fikk direktøren Billy King sparken og ble erstattet av Ed Stefanski.
Spillerstall
''Sist oppdatert 2. april 2014''
Hall of Fame
De følgende 13 personene har hatt tilknytning til klubben, og er innvalgt i Naismith Memorial Basketball Hall of Fame:
Mydasta
Mydasta er en slekt av biller som tilhører den artsrike underfamilien Cerambycinae i familien trebukker (Cerambycidae).
Archipsocidae
Archipsocidae er gruppe små insekter som tilhører gruppen støvlus (Psocoptera). De er ikke parasitter men lever av ulikt dødt organisk materiale, og kan opptre som skadedyr.
Mydasta
Utseende
Middelsstore, slanke, mørke trebukker. Antennene er ganske kraftige og omtrent halvparten så lange som kroppen. Pronotum er tønneformet, noe lengre enn bredt. Dekkvingene er avsmalnende bakover, med store, gulbrune flekker i den bakre delen. Mellom- og bakbeina har sterkt klubbeformede, røde lår.
Archipsocidae
Utseende
Små til middelsstore (voksne 1-3 mm lange) støvlus. Kroppen er tett kledt med lange hår. Vingene er melkehvite og hårete. Antennene består av 13 ledd, også disse er påfallende hårete. Føttene er to-leddete. Hos de fleste artene er hannene kortvingede, mens hunnene kan være enten kortvingede eller langvingede. Forvingene har et redusert årenett.
Mydasta
Utbredelse
Artene er bare kjent fra Vest-Malaysia og Borneo.
Archipsocidae
Levevis
De lever på barken på trær, gjerne flere sammen under et spinn av silke. Noen arter tenderer mot et sosialt levevis (de er såkalt subsosiale).
Systematisk inndeling
Systematikken innen gruppen støvlus følger.
NRKbeta
NRKbeta er en teknologiblogg fra NRKs avdeling for nye medier. NRKbeta presenterer seg selv slik: «NRKbeta er NRKs sandkasse for teknologi og nye medier. Vi skriver om internett og ny teknologi med fokus på deg som bruker og på det som vi i NRK gjør i den forbindelse. Vi kaller det sandkasse fordi vi ønsker å teste ut ting, være nysgjerrige og finne ut av hvordan ting endrer seg. Og ha med deg som bruker på veien.» NRKbetas første innlegg ble publisert 31. desember 2006, men publiseringen ble mer regelmessig fra april 2007.
Kauarberget
Kauarberget er et fjell helt nord i Larvik kommune i Vestfold og Telemark. Det har en høyde på 525 meter over havet og er det 17. høyeste fjellet i Vestfold av fjellene med primærfaktor på minst 50 meter.
NRKbeta
NRKbeta har etter hvert utvidet det opprinnelige konseptet til også komme med rene meningsytringer og omtale tema som ligger utenfor teknologi og internett, og opererer nå mer innenfor NRKs generelle profil.
Bob Dylan’s Dream
«Bob Dylan's Dream» er en sang skrevet av Bob Dylan i 1962. Det ble utgitt på albumet The Freewheelin' Bob Dylan, i 1963.
Sangen ble skrevet om tidene Bob brukte i en leilighet i Macdougal Street, eid av komiker Hugh Romney (A.K.A. Wavy Gravy), sommeren 1961. Dylan møtte Romney etter å ha spilt et show på The Gaslight Cafe, hvor Romney jobbet som underholdningsleder.
Melodien og deler av teksten er basert rundt en tradisjonell ballade, «Lady Franklin's Lament», som igjen er satt til den tradisjonelle Irske melodien, Cailín Óg a Stór.
Tittelen dukket opp på omslaget til Rolling Stones-albumet Beggar's Banquet.
DJ Splash
DJ Splash (født 22. september 1968, død 29. juli 2022) var en av de mest populære DJ-ene i Ungarn. Han startet sin karriere i en alder av 8, da han ble sendt på pianofakultetet av skolen sin. Denne beslutningen var selvsagt ikke tilfeldig, ettersom hans far spilte trompet i Benkö Dixieland Band, den mest kjente Dixieland-bandet i landet.
I et år, ga han en konsert i kammeret for Music Academy, og det neste året hadde han allerede spilt i nabolandet’s konsertsal. I fem år, fortsatte han sine studier på hovudfags-avdeling for piano og komposisjon ved konservatoriet. Hans karriere ble avbrutt av et beklagelig uhell, da armen ble skadet så mye at han måtte midlertidig å stanse sine studier. Etter at han hadde blitt bedre, bestemte han seg for å gi sin utdannelse en annen retning og tok et kurs fra en berømt jazzpianist. Han avsluttet sin musikalske studier i en alder av 20 år.
Liv Sandven
Liv Sandven (født 18. mai 1946 i Fana) er en norsk tidligere lærer, rektor og politiker (KrF).
DJ Splash
Han hadde sine første fester da han var 17, da han bare brukte stereo spillere. I 1990 kjøpte han seg sitt første par Technics platespillere og snart ble han fast DJ på Excalibur Club, det største og mest fasjonable sted i Budapest på den tiden. Hans suksess skaffet ham invitasjoner fra en rekke store diskoteker. I 1992 spilte han ofte på Palace, mest frekventerte diskoteket ved Balatonsjøen i Siófok. På et år, hadde han allerede spilt parallelt i en annen mega-klubb, Flørt, tre år på rad. Han spilte techno musikk for første gang det året.
I 1993 ble han spurt av noen venner om å ta vare på et nytt sted de hadde åpnet, men som ikke tiltrakk seg mange gjester. Splash fikk lov til å opptre med full kraft, så han begynte å behandle og utføre markedsføringsstrategi, endret utforming og hadde profesjonell lyd og lys utstyr bygget in på stedet. Derfor var de frammøte tidoblet i løpet av to måneder. På den tiden, for første gang i Ungarn, jobbet han med fire Technics platespillere samtidig, noe som er en sjeldenhet selv i dag.
Liv Sandven
Hun vokste opp på slektsgården Sandven i Fana ved Bergen. Hun giftet seg i 1969 med professor i petroleumsteknologi og statssekretær Arild Rødland, som hun har barn med, men ekteskapet ble oppløst. Etter gymnaset utdannet hun seg til adjunkt ved Kristiansand lærerskole. Etter endt utdannelse i slutten av 1960-årene flyttet hun til Trøndelag. Hun var lærer i Verdal og på Støren før hun underviste ved flere skoler i Trondheim. Hun var blant annet undervisningsinspektør og rektor ved Nyborg skole på Byåsen. Etter tiden som politiker har hun vært rektor ved undervisningstilbudet ved St. Olavs hospital.
DJ Splash
I 1994 kom han på andreplass i DMC Budapest, en teknisk konkurranse for Disc Jockeyer, delt med DJ Luigi, den ungarske mesteren de neste par årene. På grunn av den enorme suksessen til Splash, ble en musikkvideo laget, et resultat av hvor flere østerrikske klubber inviterte dem som gjeste-DJ-er.
På DMC ble Splash tilbudt å være ansatt DJ på KOZGAZ-DC, et sted som innkvarteres 4000 gjester på lørdager. I 1995 arbeidet han parallelt på det tre-etasje’s KAZAMATA CLUB, en av de mest moderne diskoteker i byen.
Der ble han invitert til å være vert for High Life, en VIP-klubb i hovedstaden. Fra 1996 av har han vært fast utøver med sine eksklusive, fem timers lange Housr diskoteker i mange velstående diskoteker av Ungarn under sponsing of Energy, Smiths, Uniform, Gass, Replay, Levi's og Coca-Cola, og har jobbet sammen med Mauro Picotto, Francesco Farfa, ATB, Quicksilver, Marusha, Marc Skjeen og Tomcraft, blant andre. I 1998 ble han vert for et radioprogram på Roxy, kanskje den mest kjente radiostasjon i Budapest. Med sine to-timers-lange live konsertrt, ble han tilslutt den mest populære DJ-en i Ungarn.
Arkeologiåret 1581
Arkeologiåret 1581 er en oversikt over blant annet utgravninger, fødte og avdøde personer med tilknytning til arkeologi i 1581.
Liv Sandven
I sin ungdom var hun aktiv i Norges KFUK-KFUM i Bergen. Hun begynte å engasjere seg politisk i Kristelig Folkeparti i slutten av 1970-årene. Sandven var medlem av Trondheim bystyre 1992–2003, varaordfører 1995–2003 og fungerende ordfører i Anne Kathrine Slungårds permisjon 2001–2002. Sandven ble ikke renominert til bystyret for Kristelig Folkeparti i 2002.
DJ Splash
I mars 2001 ble Splash den ledende DJ på Radio DEEJAY. Ti tusenvis av unge mennesker hørte på trance’en han mixet hver fredag og lørdag kveld, som ble gjentatt på søndager på grunn av den enorme populariteten. Fra april 2003 spilte han funky-soul og RnB-spor eksklusivt på Fat Mo's i Budapest. Han er redaktør av den ungarske kanalen TV2 siden september 2003.
Kolasib (distrikt)
Kolasib (hindi: कोलासिब जिला ) er et distrikt i den indiske delstaten Mizoram. Distriktets hovedstad er Kolasib.
Demografi
Ved folketellingen i 2011 var det 83,054 innbyggere i distriktet, mot 65,960 i 2001. Den urbane befolkningen utgjør 56,22 % av befolkningen.
Barn i alderen 0 til 6 år utgjorde 15,29 % i 2011 mot 16,02 % i 2001. Antallet jenter i den alderen per tusen gutter er 987 i 2011 mot 973 i 2001.
EM i fotball 2016 – Gruppe E
Gruppe E under Fotball-EM 2016 består av, , &. De to beste lagene går videre til kvartfinale, der vinneren møter laget som blir på andreplass i gruppe D, mens andreplassen møter vinneren av gruppe F.
(K) Kvalifisert til sluttspillet; (E): Eliminert.
Alle tidspunkter UTC+2
Bjørnestillingsåsen
Bjørnestillingsåsen  er et fjell i Holmestrand kommune i Vestfold og Telemark. Det har en høyde på 520 meter over havet og er det 18. høyeste fjellet i Vestfold av fjellene med primærfaktor på minst 50 meter. Navnet mer enn antyder at det i tidligere tider fantes en eller flere bjørnestillinger der.
Aizawl (distrikt)
Aizawl (hindi: आइजोल जिला ) er et distrikt i den indiske delstaten Mizoram. Distriktets hovedstad er Aizawl.
Demografi
Ved folketellingen i 2011 var det 404,054 innbyggere i distriktet, mot 325,676 i 2001. Den urbane befolkningen utgjør 77,42 % av befolkningen.
Barn i alderen 0 til 6 år utgjorde 12,95 % i 2011 mot 14,19 % i 2001. Antallet jenter i den alderen per tusen gutter er 984 i 2011 mot 973 i 2001.
26. serierunde i Eliteserien 2021
26. serierunde i Eliteserien i fotball for menn 2021 startet lørdag 6. november og avsluttet søndag 7. november.
See That My Grave Is Kept Clean
«See That My Grave Is Kept Clean» er en klassisk blueslåt skrevet av Blind Lemon Jefferson. Sangen ble senere covret av Bob Dylan, på hans debutalbum, Bob Dylan. Han kom til å spille inn sangen enda en gang, denne gangen med The Band under The Basement Tapes-årene senere.